Document ID: 32007D0832

KOMMISSIONENS BESLUTNING
af 13. december 2007
om ændring af beslutning 2007/718/EF om visse beskyttelsesforanstaltninger mod mund- og klovesyge i Cypern
(meddelt under nummer K(2007) 6251)
(EØS-relevant tekst)
(2007/832/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
ud fra følgende betragtninger:
(1)
Efter udbruddene for nylig af mund- og klovesyge i Cypern vedtog Kommissionen beslutning 2007/718/EF af 6 november 2007 om visse beskyttelsesforanstaltninger mod mund- og klovesyge i Cypern (3) for at understøtte de foranstaltninger, medlemsstaten havde truffet til bekæmpelse af mund- og klovesyge inden for rammerne af Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge (4),
(2)
Ved beslutning 2007/718/EF er der fastsat bestemmelser om afsendelse fra høj- og lavrisikoområder i Cypern, anført i henholdsvis bilag I og bilag II til nævnte beslutning, af produkter, der anses for sikre, og som enten blev fremstillet før indførelsen af restriktionerne i Cypern af råvarer med oprindelse uden for de pågældende områder omfattet af restriktioner, eller som er blevet behandlet på en måde, der effektivt inaktiverer eventuelle mund- og klovesygevira.
(3)
Ved beslutning 2007/718/EF fastsatte Kommissionen regler for forsendelse af visse kategorier af kød fra visse områder, der blev opført i bilag III, hvori der i mindst 90 dage inden slagtningen ikke er konstateret udbrud af mund- og klovesyge, og som opfylder visse nærmere fastsatte betingelser. For øjeblikket er der ingen områder opført i det pågældende bilag.
(4)
På grundlag af udviklingen i dyresundhedssituationen i Cypern og navnlig resultaterne af den igangværende overvågning er det nu muligt at afgrænse de områder, der bør opføres i bilag III til beslutning 2007/718/EF.
(5)
Set i lyset af den eksisterende dyresundhedssituation er det desuden nødvendigt at forlænge anvendelsen af beslutning 2007/718/EF til den 31 januar 2008.
(6)
Beslutning 2007/718/EF bør derfor ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 2007/718/EF foretages følgende ændringer:
1)
I artikel 16 ændres »15. december 2007« til »31. januar 2008«.
2)
Bilag III erstattes af teksten i bilaget til nærværende beslutning.
Artikel 2
Medlemsstaterne ændrer de foranstaltninger, de anvender i handelen, for at bringe dem i overensstemmelse med denne beslutning. De underretter straks Kommissionen herom.
Artikel 3
Denne beslutning er rettet til medlemsstaterne.
Udfærdiget i Bruxelles, den 13. december 2007.

Labels: 17
0
3
6
18